CELEX: C2006/131/25
Language: el
Date: 2006-06-03 00:00:00
Title: Υπόθεση C-234/04: Απόφαση του Δικαστηρίου (πρώτο τμήμα) της  16ης Μαρτίου 2006  (αίτηση του Landesgericht Innsbruck (Αυστρία) για την έκδοση προδικαστικής αποφάσεως) — Rosmarie Kapferer κατά Schlank & Schick GmbH (Διεθνής δικαιοδοσία σε αστικές υποθέσεις — Κανονισμός (ΕΚ) 44/2001 — Ερμηνεία του άρθρου 15 — Διεθνή δικαιοδοσία σε συμβάσεις καταναλωτών — Υπόσχεση χρηματικού δώρου — Ψευδής διαφήμιση — Δικαστική απόφαση επί της διεθνούς δικαιοδοσίας — Ισχύς δεδικασμένου — Επανεξέταση στην κατ' έφεση διαδικασία — Ασφάλεια δικαίου — Υπεροχή του κοινοτικού δικαίου — Άρθρο 10 ΕΚ)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/14
            
         Απόφαση του Δικαστηρίου (πρώτο τμήμα) της 16ης Μαρτίου 2006 (αίτηση του Landesgericht Innsbruck (Αυστρία) για την έκδοση προδικαστικής αποφάσεως) — Rosmarie Kapferer κατά Schlank & Schick GmbH
   (Υπόθεση C-234/04) (1)
   
   (Διεθνής δικαιοδοσία σε αστικές υποθέσεις - Κανονισμός (ΕΚ) 44/2001 - Ερμηνεία του άρθρου 15 - Διεθνή δικαιοδοσία σε συμβάσεις καταναλωτών - Υπόσχεση χρηματικού δώρου - Ψευδής διαφήμιση - Δικαστική απόφαση επί της διεθνούς δικαιοδοσίας - Ισχύς δεδικασμένου - Επανεξέταση στην κατ' έφεση διαδικασία - Ασφάλεια δικαίου - Υπεροχή του κοινοτικού δικαίου - Άρθρο 10 ΕΚ)
   (2006/C 131/25)
   Γλώσσα διαδικασίας: η γερμανική
   Αιτούν δικαστήριο
   Landesgericht Innsbruck (Αυστρία)
   Διάδικοι στην υπόθεση της κύριας δίκης
   
      Εφεσείουσα: Rosmarie Kapferer
   
      Εφεσίβλητη: Schlank & Schick GmbH
   Αντικείμενο της υποθέσεως
   Αίτηση εκδόσεως προδικαστικής αποφάσεως — Landesgericht Innsbruck — Ερμηνεία του άρθρου 10 ΕΚ — Υποχρέωση του δευτεροβάθμιου δικαστηρίου να ελέγξει την τελεσίδικη απόφαση πρωτοβάθμιου δικαστηρίου περί αρμοδιότητας σε περίπτωση παραβιάσεως του κοινοτικού δικαίου — Ερμηνεία του άρθρου 15, σημείο 1, στοιχείο γ', του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, σ. 1) — Εθνική νομοθεσία περί προστασίας των καταναλωτών που προβλέπει το δικαίωμα του αποδέκτη παραπλανητικής διαφημίσεως να ζητήσει την καταβολή του βραβείου που φέρεται ότι κέρδισε
   Διατακτικό της αποφάσεως
   Η αρχή της συνεργασίας που απορρέει από το άρθρο 10 ΕΚ δεν επιβάλλει στα εθνικά δικαστήρια να μην εφαρμόζουν τους εθνικούς δικονομικούς κανόνες, προκειμένου να επανεξετάζουν και να ακυρώνουν τις δικαστικές αποφάσεις που έχουν αποκτήσει ισχύ δεδικασμένου, όταν αποδεικνύεται ότι οι αποφάσεις αυτές είναι αντίθετες προς το κοινοτικό δίκαιο.
   
      (1)  ΕΕ C 251 της 9.10.2004.